དབལ་བན་ཚང་ལ་གནང་བའི་བཀའ་
སློབ་བཞུགས་སོ། །
དེ་རིང་ང་ས་ཆ་འདིར་ཐོན་ནས་རང་ཅག་ཚང་མ་ཁ་ངོ་ཞིག་ཐུག་པ་ལ་ང་དགའ་
བ་ཡིན། ང་ལོ་སུམ་ཅུའི་སྔོན་ཞིག་ནས་བཟུང་སྟེ་དབལ་བན་ཚང་ལ་ཡོང་རྒྱུའི་བསམ་པ་
ཡོད་མོད།
ཡིན་ནའང་ད་བར་དུ་ཡོང་རྒྱུའི་གོ་སྐབས་དང་ཁོམ་པོ་མ་བྱུང་། ད་ང་ཕོ་ལོ་ལྔ་
བཅུ་ང་བདུན་ལ་འབུད་རེག་བར་དབལ་བན་ཚང་གི་ས་ཆར་ཐོན་མ་སོང་། ཡིན་ནའང་
དབལ་བན་ཚང་གི་སྐྱེས་ཕོ་མོ་ཚོ་ལྷ་ས་དང་ཁྲོ་སྐྱབས་ཐུགས་རྗེ་ཆེན་པོ། བླ་བྲང་སོགས་སུ་
གནས་མཇལ་དུ་འགྲོ་དུས་སྐྱེས་ཕོ་མོ་གྲངས་མེད་པ་ངའི་སར་ཡོང་ཞིང་ང་ལ་འབྲེལ་ཞོག་
སོང་། དེ་ནི་སྐྱེས་བུ་དམ་པ་གོང་མ་ཚོས། ཡང་ན་ང་ལ་གསོལ་བ་ཐོབ། །ཚེ་འདིར་སྨིན་ཅིང་
གྲོལ་བར་འགྱུར། །ཡང་ན་ང་ལ་སྐུར་བ་ཐོབ། །ཕྱི་མར་ང་ཡི་གདུལ་བྱ་ཡིན། །བཏང་སྙོམས་
པ་ལ་རེ་བ་མེད། །ཅེས་བཟང་འབྲེལ་ཞོག་ནའང་འབྲེལ་ཞོག་པ་ཡིན། ངན་འབྲེལ་ཞོག་
ནའང་འབྲེལ་ཞོག་པ་ཡིན། བཟང་འབྲེལ་ཞོག་ན་ཚེ་འདིར་སྨིན་ཅིང་གྲོལ་བར་འགྱུར།
ངན་འབྲེལ་ཞོག་ནའང་ཚེ་ཕྱི་མར་འཁོར་དུ་སྐྱེ་བའི་འབྲེལ་ཞོག་སོང་བ་རེད། དེས་ན་
ས་ཆ་འདིར་ཐོན་ནས་དེ་རིང་ཁྱེད་ཚོ་ཐམས་ཅད་ལ་མཇལ་ཁ་རེ་བཞག ལུང་རེ་བཏོན་
པ་ཡིན། དེ་རིང་རང་ཅག་མི་ངོ་ལྷ་ངོ་འཕྲོད། ལྷ་ངོར་ཉི་མ་ཤར་བ་འདི་ཏང་གི་བཀའ་
དྲིན་དང་སྲིད་ཇུས་ཡག་པོ་འདིའི་ཐུགས་རྗེ། དཀོན་མཆོག་གསུམ་གྱི་བཀའ་དྲིན་ལ་
བརྟེན་ནས། དེ་རིང་སངས་རྒྱས་ཀྱི་བསྟན་པ་ཕྱི་དར་དང་སེམས་ཅན་ལ་བདེ་སྐྱིད་ཅིག་
བྱུང་བ་རེད། དེས་ན་ད་ནི་སྐྱེ་བ་ཕྱི་མར་སོང་བའི་ཤི་བོ་ཤི་མོ་སོགས་ཐམས་ཅད་ཀྱི་དགེ་
337

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
རྩཪ་དཀོན་མཆོག་ལ་གསོལ་བ་བཏབ། སྨོན་ལམ་རྣམ་པར་དག་པས་མཚམས་སྦྱོར་རེ་
བྱེད་དགོས་རྒྱུ་རེད། ད་བར་མི་ལོ་ཉི་ཤུ་རྩ་གྲངས་ཤིག་གི་རིང་འདི་ལ་བཙོན་འོག་ནས་ཤི་
བ་དང་གྲིར་ཤི་བ། མེད་མུ་གེས་ཤི་བ། འཇིགས་སྐྲག་དངངས་གསུམ་གྱི་ངང་ནས་ཆུར་
ལྕེབས་དཔྱང་ལྕེབས་བྱས་ནས་རང་སྲོག་རང་གིས་བཅད་པ། ནད་ན་ཚས་ཤི་བ་
ས་པ་ཕོ་མོ་གྲངས་ཀྱིས་མི་ཟིན་པ་ཞིག་ཤི་སོང་། སྤྱིར་ན་འཇིག་རྟེན་འདི་ནས་སྐྱེས་པའི་
དྭ་སོགས་
མཐའ་མ་འཆི་བ། འདུས་པའི་མཐའ་མ་འཔྲལ་བ་འདི་འཇིག་རྟེན་གྱི་ཆོས་ཉིད་རེད། ཡིན་
ནའང་སྔར་གྱི་མི་ལོ་ཉི་ཤུ་ཙམ་གྱི་རིང་གི་ཤི་བོ་ཤི་མོ་དེ་ཚོར་མགོ་ལ་ཁྲུས་ཆུ་ཙམ་ཡང་
འཛར་རྒྱུ་མེད་པ་དང་ཁ་ནས་མ་ཎི་ཙམ་ཡང་འདོན་མི་མེད་པར་ཤི་སོང་བའི་སེམས་
ཅན་ཉམ་ཐག་པ་གྲངས་མེད་པ་ཡོད། ཉམ་ཐག་གི་ཤི་བོ་ཤི་མོ་དེ་ཚོའི་དོན་དུ་ངས་དེ་
རི ང་འ དི་ན ས་དཀོ ན་མཆོག་ལ་གསོལ་བ་འདེབས། སྨོན་ལམ་རྣམ་པར་དག་པས་
མཚམས་སྦྱོར་བྱེད། ཁྱེད་ཚོའི་ཤི་བོ་ཤི་མོ་དེ་དག་ཐམས་ཅད་ལ་ཕྱི་མ་ན་ངན་སོང་མེད།
བར་དོ་ན་འཇིགས་སྐྲག་མེད། ཐར་བ་དང་ཐམས་ཅད་མཁྱེན་པའི་གོ་འཕང་ཐོབ་པའི་
སྨོན་ལམ་འདེབས། ད་ལྟ་གསོན་པོ་ཚོ་ཡིན་ནའང་ཤ་ཚ་བའི་སྐད་ཆ་ཡིན། འདི་ལྟར་
ཚོ་ལྷན་གཅིག་ཏུ་འཛོམས་ན་ང་རང་གི་སེམས་ན་ཡོད་པའི་སྐད་ཆ་འགའ་ཞིག་ཁྱེད་སྐྱ་
སེར་ཚང་མ་ལ་བཤད་དགོས་རྒྱུ་རེད། དབལ་བན་ཚང་ལ་མཚོན་ན་དེ་རིང་འདི་ན་
གསར་མ་དགོན་དང་རྙིང་མ་དགོན་གཉིས་ཀ་ཡོད། གསར་རྙིང་གང་ཡིན་ན་སངས་རྒྱས་
ཀྱི་བསྟན་པ་ལ་གཅིག་པ་རེད། བསྟན་པ་ཐམས་ཅད་འགལ་མེད་དུ་རྟོགས་པ་ཞེས་པ་
ལྟར་ང་རང་ཉིད་ལ་མཚོན་ནའང་ས་དགེ་རྙིང་གསུམ། ཇོ་བོན་རྫོགས་གསུམ་གྲུབ་མཐའ་
གང་ཡིན་རུང་རིས་མེད་ཡིན། ང་རང་གི་རེ་བ་ཡིན་ནའང་དགོན་པ་གྲྭ་ཚང་གཉིས་གང་
ཡིན་ན་ཐུགས་མཐུན་པོ་བྱོས། ན་ནིང་གཞེས་ནིང་སངས་རྒྱས་ཀྱི་བསྟན་པ་ཕལ་ཆེར་
ནུབ་ལ་ཉེ་ཞིང་མ་ཎི་ཕྲེང་རྡོག་གཅིག་འདོན་རྒྱུའི་དབང་མེད་སྐབས། གསར་མ་ཡིན་ན་
338

བཀའ་སློབ་ཟིན་བྲིས་ཕྱོགས་བསྒྲིགས།
རྙིང་མ་ཡིན་ན་ཐམས་ཅད་འདྲ་འདྲ་རེད། ཆོས་ཤིག་འདོན་དུ་བཅུག་ན་ཞེས་རང་ཅག་
ཚོ་སུ་ཡིན་ན་རེ་བ་བྱས་པ་རེད། དེ་རིང་ཏང་གི་སྲིད་ཇུས་དངོས་འབེབས་བྱུང་ནས་ཕྱིར་
སངས་རྒྱས་ཀྱི་བསྟན་པ་དར། ཆོས་ལ་དད་པ་རང་མོས་བྱས་ཆོག་ཚེ། གསར་རྙིང་སུ་ཡིན་
ན་གྲུབ་མཐའི་ཕྱོགས་རིས་མ་རྩོད། ཁྱེད་རྣམ་པ་ཚོས་ཕན་ཚུན་བར་ཐུགས་མཐུན་ཁྲིམས་
གཙང་ཞིག་བྱོས། དགེ་འདུན་པ་རྣམས་ཐུགས་མཐུན་པོ་ཞིག་བྱུང་ན་རང་རང་ཚོའི་སྦྱིན་
བདག་ཚོ་ཡིན་ན་ཡང་དད་པ་དག་སྣང་བྱེད་པས་རུ་སྡེ་བ་ཡིན་ནའང་མཐུན་པོ་ཞིག་ཡོང་
རྒྱུ་རེད།
སྤྱིར་ན། འཁོར་བ་ཁབ་ཀྱི་རྩེ་མོ་ན། །བདེ་བ་ནམ་ཡང་ཡོད་མ་ཡིན། །ཞེས་འཇིག་
རྟེན་འཁོར་བའི་གནས་འདི་ན་གཏན་གྱི་བདེ་བ་ཞིག་མེད་པ་རང་གཤིས་རེད། ས་ཆ་དང་
སྡེ་བ་གང་ཡིན་རུང་སྟོབས་འབྱོར་རིགས་རྒྱུད་སོགས་ཡར་རྒྱས་ལ་ཅུང་ཞིག་སོང་། སྐྱིད་
པོ་བདེ་མོ་ཞིག་བྱས་ནས་ཡོད་དུས་སྐྱིད་དེ་ལ་རོལ་རྒྱུ་ཅུང་དཀའ་ལས་ཁག་པོ་ཞིག་ཡིན།
དེས་ན་དེ་རིང་ནངས་ཁ་ཁྱེད་ཚོ་ཡིན་ནའང་སྲིད་ཇུས་དངོས་འབེབས་དང་རང་རང་གི་
འབད་བརྩོན་ལ་བརྟེན་ནས་འཚོ་བའི་སྟེང་ནས་སྔར་ལ་བལྟས་ན་ཅུང་ཙམ་ཇེ་བཟང་ལ་
སོང་ཡོད། ཡིན་ནའང་འཚོ་བ་ཅུང་ཙམ་ཇེ་བཟང་དུ་སོང་བ་དང་བདེ་སྐྱིད་ཀྱི་སྣེ་ཅུང་
ཙམ་མཐོང་བ་དང་དུས་མཚུངས་སུ་གཅིག་གིས་གཅིག་ལ་གསོད་རེས་དང་འཁོན་
འཛིང་རེས་མ་བྱེད། དེང་སང་སྡེ་བའི་ནང་ན་ཕུ་ནུའི་ནང་ལ་དམེ་དང་འོ་ཟོ་ནང་ལ་ཁྲག་
བྱས་པའི་སྐད་ཆ་ང་ས་ཐག་རིང་ན་བསྡད་ཡོད་རུང་གོ་རྒྱུ་འདུག ངས་སྔོན་ཆད་ཀྱང་
དེའི་སྐོར་ལ་སྐད་ཆ་རེ་བཤད་ཡོད། རུ་སྡེ་བའི་ནང་ཡིན་ན་ཁ་འཆམ་པོ་གྲོས་འགྲིག་པོ་
ཞིག་བྱེད་རྒྱུ་གལ་ཆེ། འཇིག་རྟེན་འཚོ་བ་ཟེར་བ་མི་རྟག་པ་རེད། ཁྱེད་ཚོ་རྒད་པོ་ཚོས་
བཤད་ནའང་འཇིག་རྟེན་ཡ་མ་ཡིད། རྟ་རྒྱུགས་ཁ་མ་ཁོབ་ཟེར་བ་བཞིན་འཇིག་རྟེན་
འདི་རྨི་ལམ་ལྟ་བུ་དུས་ཐུང་ཐུང་རེད། ཡུན་རིང་བོ་མི་འགོར་བར་མི་སུ་ཞིག་ཡིན་ན་སྐྱེས་
339

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
པའི་མཐའ་མ་འཆི་དགོས་པ་ཆོས་ཉིད་ཡིན་རུང་། རང་གི་ནང་ནས་འཁོན་འཛིང་རེས་
བྱས། རྡུང་རེས་གསོད་རེས་བྱས་ན་རང་གི་ཚེ་འདིའི་ཟས་སྐལ་སྐྱིད་སྐལ་བཅད། ཕྱི་མའི་
ལམ་ཁ་བཀག་པ་རེད།
དེ་ལྟར་བྱས་པས་རང་གི་ཚེ་འདི་ཕྱི་ཀུན་ལ་དགོས་པ་ཅི་ཡང་མེད།
ལྷག་པར་རང་ཅག་བོད་མི་རིགས་རང་གི་ནང་དུ་གསོད་རེས་འཐབ་རེས་མ་བྱས་ན་
བཟང་། ཕྱིན་ཆད་ཁྱེད་ཚོ་སྡེ་བ་སུ་ཡིན་ན་ཁ་འཆམ་གྲོས་འགྲིག་ཞིག་བྱོས། ཆུང་ཆུང་ཚོ་
ཡིན་ནའང་རང་རང་གི་ཕ་མ་ཚོའི་ཁ་ལེན་ཚིག་བརྩི་དང་འཆི་ཁའི་འགྲམ་སྐྱོར་རེ་བྱོས།
དེ་ལྟར་བྱས་ན་ར ང་ར ང་ཚོར་བཀྲ་ཤིས་ལོ་ལེགས་དང་བསམ་པའི་དོན་ཐམས་ཅད་
འགྲུབ་པ་ཞིག་འབྱུང་རྒྱུ་རེད། སྤྱིར་ང་རང་ཉིད་ཡིན་ན་ཁྱེད་ཚོའི་མཇལ་དར་དང་
འབུལ་བ་ལེན་གི་མེད། ཡིན་ནའང་ང་ས་ཆ་འདིར་ཡོང་བའི་ཐོག་མ་རེད། ཁྱེད་ཚོས་ང་
ལ་ཆེ་འཇོག་ཆུང་འཇོག ཡོད་པོས་བརྒྱ་འབུལ་སྟོང་འབུལ། མེད་པོས་མེ་ཏོག་མཆོད་
འབུལ་གྱི་བསམ་པ་བཟུང་ནས་འབྲེལ་ཞིག་བཞག་ན། ད་རེས་ངས་ཚང་མ་བླངས་ནས་
གཅིག་ཀྱང་མ་ཆད་པར་ཚང་མ་ཕྱིར་ཁྱེད་ཚོའི་དགོན་པ་གྲྭ་ཚང་སོ་སོ་དང་སློབ་གྲྭའི་
འཛུགས་སྐྲུན་གྱི་ཐེབས་སུ་ཕྱིར་བྱིན་པ་ཡིན།
དེང་ཕྱིན་ཆད་ནས་བོད་ཁ་བ་ཅན་ལ་སངས་རྒྱས་ཀྱི་བསྟན་པ་དར་རྒྱུ་དང་།
སེས་
ཅན་ལ་བདེ་སྐྱིད་ཞིག་ལྡན་དགོས་ན། ཐམས་ཅད་ལ་ཡོན་ཏན་ཞིག་མེད་ན་སངས་རྒྱས་
ཀྱི་བསྟན་པ་དར་རྒྱུ་དང་། སེམས་ཅན་ལ་བདེ་སྐྱིད་འབྱུང་རྒྱུའང་དཀའ་མོ་རེད། བླུན་པོ་
ཆུ་སྣ་གར་ཁྲིད་ཀྱི་དཔེ་བཞིན་ཡར་ཁའི་བཤད་ན་ཡར་བདེན་པ། མར་ཁའི་བཤད་ན་
མར་བདེན་པར་བཟུང་ན། སྤྱི་ཚོགས་ལ་གཡོ་འགུལ་ཞིག་བྱུང་ཚེ་རླུང་ཡར་ལ་གཡུགས་
ན་ཡར་ཁའི་རྗེས་དང་། རླུང་མར་ལ་གཡུགས་ན་མར་ཁའི་རྗེས་སུ་རྒྱུགས་པ་ནི་རང་ལ་
ཡོན་ཏན་བཟང་པོ་ཞིག་མེད་པས་གནས་ཚུལ་དང་གནས་བབས་ལ་དཔྱད་པའི་འདུ་
ཤེས་དང་རིག་གནས་མེད་པའི་རྟགས་རེད། དེས་ན་ལྷག་པར་དུ་དེང་སང་གི་དུས་སུ་
340

བཀའ་སློབ་ཟིན་བྲིས་ཕྱོགས་བསྒྲིགས།
བོད་ཁ་བ་ཅན་ལ་ཞི་འཇགས་བདེ་སྐྱིད་དང་། བོད་ཀྱི་མི་རབས་ཕྱི་མ་ཚོར་བདེ་སྐྱིད་ཞིག་
འབྱུང་དགོས་ན་རིག་གནས་ཡོན་ཏན་ཞིག་མེད་ཐབས་མེད། དེའི་སྟབས་སྟོད་ན་ ཆད༽
པཎ་ཆེན་ཡིན་ནའང་འདྲ། ཐམས་ཅད་ཀྱིས་ཐུགས་ཁུར་དང་འབད་པ་བྱེད་ས་ནི་སློབ་
གྲྭ་ཚོ་ཡར་རྒྱས་སུ་གཏོང་རྒྱུ་དང་། བོད་ཁ་བ་ཅན་ལ་ཚན་རིག་རིག་གནས་དར་ནས་
འཛམ་གླིང་མི་རིགས་ཀྱི་རྗེས་ཆོད་པ་ཞིག་ཨེ་ཡོང་ལ་དགོངས་པ་གཅིག་མཐུན་ཡིན། ང་
རང་ཡིན་ན་ཡང་དེའི་ཕྱོགས་སུ་རེ་བ་དང་འབད་འབུངས་བྱེད་བཞིན་ཡོད། ན་ནིང་
གཞེས་ནིང་
ང་དང་ཐོག་ཁྱེད་ཚོའི་སློབ་གྲྭའི་སློབ་སྦྱོང་དང་ཆུ་ཚད་སོགས་ཅུང་བཟང་བར་
འདུག་ཀྱང་། དེའི་རྗེས་སུ་ཇེ་ངན་ལ་སོང་ཡོད་ཟེར། དེ་རིང་ནངས་ཀ་ཡང་ཅུང་ཇེ་
བཟང་ལ་འགྲོ་བཞིན་འདུག་ཟེར། དེས་ན་ངའི་རེ་བ་ལ་ཁྱེད་ཚོར་སངས་རྒྱས་ཀྱི་བསྟན་
པ་དར། སེམས་ཅན་ལ་བདེ་སྐྱིད་ཞིག་འབྱུང་དགོས་ན།
གཅིག ཏང་གི་འགོ་འདྲེན་དང་ཏང་གི་སྲིད་ཇུས་ལ་བརྩི་སྲུང་། སྲིད་གཞུང་གི་འགོ་
འདྲེན་ཚོའི་ཁ་ལེན་ཚིག་བརྩི་བྱོས། དེ་རིང་ནངས་ཀའི་འགོ་འདྲེན་སུ་ཡིན་ན་རང་གི་ས་
གནས་མི་དམངས་ཀྱིས་འདེམས་བསྐོ་བྱས་པ་རེད། ས་གནས་རང་གི་མི་དམངས་ཀྱིས་
རང་གི་ས་གནས་ཀྱི་མི་བསྐྱེད་བསྲིངས་བྱས་པ་རེད། དེས་ན་ཁོ་ཚོ་ཡང་རང་གི་ས་ཆར་
ཤ་མི་ཚ་གྲོས་མི་འདེབས་པ་ག་ལ་སྲིད། དེས་ན་ཐམས་ཅད་ཀྱིས་ཁོང་ཚོའི་ཁ་ལེན་ཚིག་
རྩེ་དང་ཁོང་ཚོའི་དཔུང་བ་རྒྱབ་རྩ་བྱོས། དེ་ལྟར་བྱས་ན་མི་ལ་མགོ་རྔ་དང་མེ་ཏོག་ལ་
མགོ་ཡུ་ཟེར་བ་བཞིན། བཀྲ་ཤིས་ལོ་ལེགས་ཤིག་འབྱུང་རྒྱུ་རེད། བྱ་བ་ཅི་ཞིག་ཡིན་ན་
ཐམས་ཅད་པོ་འདུན་པ་ཆིག་སྒྲིལ་དང་། ཁ་འཆམ་གྲོས་འགྲིག་ཞིག་བྱས་ན་མི་འགྲུབ་
པའི་བྱ་བ་ཅི་ཡང་མེད།
བརྩི་
གཉིས། བྱིས་པ་ཆུང་ཆུང་ཚོ་སློབ་གྲྭའི་ནང་ལ་ཞོག དེ་རིང་འདི་ན་གྲྭ་བ་ཆུང་ཆུང་
མང་བོ་འདུག ཁྱེད་དགེ་ཕྲུག་ཚོ་ཡིན་ནའང་ཡི་གེ་བཟང་བོ་སློབ་སྦྱོང་བྱོས། བསྟན་པའི་
341

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
གཞི་མ་ཡི་གེ་རེད། ཡི་གེ་ཞིག་མ་ཤེས་ན་རྒྱལ་བའི་དགོངས་དོན་ཇི་ལྟར་རྟོགས། དེས་ན་
གཙོ་བོ་ཡི་གེ་བཟང་བོ་རེ་ཤེས་རྒྱུ་གལ་ཆེ། ཁྱེད་ཚོ་སུ་ཡིན་ན་རང་ཉིད་ཡོན་ཏན་ཅན་
ཞིག་ཏུ་ཨེ་འགྱུར་ལ་འབད་རྒྱུ་ནི་ངའི་རེ་བ་ཡིན། རེ་བ་འདི་ང་གཅིག་པུ་ཡང་མ་རེད།
སྟོད་ན་/ ཆད པཎ་ཆེན་སོགས་ཐམས་ཅད་ཀྱི་རེ་བ་རེད། དེས་ན་ཁྱེད་ཚོས་ཀྱང་ཕྱིན་
ཆད་རང་རང་གི་བྱིས་པ་ཚོ་གཞི་འཁོར་བ་གཅིག་པུའི་དོན་དུ་ཟོག་རྫི་དང་ལུག་རྫི་རུ་
{
མངགས་རྒྱུར་མ་འཛིན། ཆུང་ས་ནས་མ་འོངས་པ་ན་ཁོང་ཚོ་རང་གི་མདུན་ལམ་དང་རུ་
སྡེ་བ། ཆེ་ས་ནས་བོད་ཁ་བ་ཅན། སངས་རྒྱས་ཀྱི་བསྟན་པ། རྒྱལ་ཁབ་ཀྱི་བདེ་སྐྱིད་སོགས་
ཐམས་ཅད་ལ་འདང་རེ་རྒྱོབ་ལ་བྱིས་པ་ཚོ་སློབ་གྲྭར་ཐོངས། རྗེས་སོར་བྱིས་པ་ཚོ་ནར་
སོན་ཞིང་སྤྱི་ཚོགས་ཡར་རྒྱས་སུ་སོང་ཚེ། ཡོན་ཏན་མེད་པར་མི་རྗེས་ཁྱི་རྗེས་མི་ཆོད་པ་
ཞིག་བྱུང་དུས། ཁོ་ཚོ་ཡིན་ནའང་ཁྱོད་ལོ་ལོན་ཚོར་བླ་བཙགས་བྱས་ན་མི་བཟང་། ངའི་
ཕ་མ་བསམ་ནག་དེས་ང་སློབ་གྲྭ་ལ་མ་མངགས་ཤིང་ཡི་གེ་འདོན་དུ་མ་བཅུག་པས། དེང་
སང་ངས་ཅི་ཡང་ཤེས་ཀྱི་མི་འདུག་ཅེས་ཤི་སྔས་ནས་བླ་བཙགས་བྱེད་མི་ཞིག་ཡོད་པ་
ལས། ཁྱེད་ཚོས་ད་སྐབས་རང་ནས་དཀའ་སྡུག་ཅུང་རེ་མྱངས་ན་ཡང་བུ་ཕྲུག་ཚོ་སློབ་
གྲྭའི་ནང་ལ་བཞག་ན། རྗེས་སོར་བུ་རྒྱུད་ཚོ་ལ་ཡོན་ཏན་རེ་ཁོང་ཚོའི་རྒྱུད་ལ་འབྱོར་ཚེ།
བུ་ཕྲུག་ཚོ་ནས་ཀྱང་ཕ་མ་དྲིན་ཅན་ཚོའི་དྲིན་གྱིས་དེང་སང་ཁོང་ཚོས་མི་རྗེས་ཁྱི་རྗེས་
ཞིག་ཟིན་པ་རེད་ཅེས་ཁྱེེད་ཚོ་ཤི་ན་ཡང་མ་ཎི་འདོན་མི་ཞིག་ཡོད་ན་ཤིན་ཏུ་བཟང་།
དེས་ན་ཕྱིན་ཆད་གནད་དོན་འདི་ཁྱེད་ཚོ་ཚང་མའི་སེམས་ལ་ཟུངས། ལྷག་དོན་ཁྱད་
པར་དུ་དེ་རིང་ཁྱེད་ཚོ་ལ་ཕར་བལྟས་ན། རུ་སྡེ་བ་ཡིན་རུང་རྒྱུ་འབྱོར་བ་དང་འཚོ་བ་
སྔར་ལས་ཀྱང་ཇེ་བཟང་ལ་སོང་འདུག་པས་ང་རང་དགའ་བ་ཡིན། དེ་མཚུངས་བྱིས་པ་
གསར་སྐྱེས་མང་བོ་ཡོད་པ་འདི་སྡེ་བ་ཡར་རྒྱས་ཡར་དར་གྱི་རྟགས་ཡིན་པས་ཤིན་ཏུ་
བཟང་། ཡིན་ནའང་རང་གི་ནང་དུ་ནང་དམེ་ནང་འཛིང་བྱས་ནས་ཁ་མི་འཆམ་གྲོས་མི་
342

བཀའ་སློབ་ཟིན་བྲིས་ཕྱོགས་བསྒྲིགས།
འགྲིག་པ་བྱས་པ་ནི་ཁྱེད་ཚོ་རང་གིས་རང་ལ་བདེ་སྐྱིད་ཡོང་གི་མ་བཅུག་པ་དང་ཁྱད་
མེད། དཀོན་མཆོག་གསུམ་གྱིས་ཁྱེད་ཚོར་བདེ་སྐྱིད་ཀྱི་འཚོ་བ་ཞིག་བྱིན་ཡང་རང ་་གི་
ནང་ནས་གསོད་རེས་འཐབ་རེས་བྱས། ཁ་མ་འཆམ་གྲོས་མ་འགྲིག་ན། རང་གི་བདེ་སྐྱིད་
དེ་རང་གིས་འབྱུང་དུ་མ་བཅུག་པ་ལས་གཞན་མེད། ཁྱེད་གསར་བུ་ཆུང་ཆུང་ཚོ་ཡིན་ན་
རང་གི་གྲོད་སྟོང་ནང་ལ་དབུགས་སྟོང་བརྒྱབ་ནས་ང་བུ་རབ་ཡིན། ཁྱོད་ང་ལ་མི་སྐྲག་
ན་ང་ཁྱོད་ལ་མི་སྐྲག་ཟེར་ནས་གསོད་རེས་བྱས་ན་དགོས་པ་ཅི་ཡང་མེད། རང་གི་ཚེ་
འདིའི་ཟས་སྐལ་བཅད་པ་མ་གཏོགས་གཞན་ཕན་ཐོགས་ཅི་ཡང་མི་འདུག ཕྱིན་ཆད་ཤི་
བོ་ཚོའི་རོ་རྩ་རོ་བདག་རེ་ཡིན་ནའང་། ཁྱེད་ཚོས་དགྲ་ལན་ཤ་འཁོན་བརྩད་དགོས་ཞེས་
ཤི་བོའི་རྣམ་ཤེས་ཀྱི་སྐེ་ལ་རྡོ་མི་འདོགས་པར་ཤི་བོ་དེའི་དགེ་རྩ་རུ་དམིགས་ནས་ཆོས་
རྣམ་དག་རེ་སྒྲུབ་རྒྱུ་གལ་ཆེ། ཤི་བོར་དགོས་པ་ཆོས་དང་གསོན་པོར་དགོས་པ་བདེ་སྐྱིད་
རེད། རང་གི་ཁ་དབང་ལ་རྒྱ་བརྩད་ནས་དོན་དམ་པར་ཤི་བོའི་རྣམ་ཤེས་སྟེང་དུ་ས་
བཏབ་ན་ ཤི་བོ་ལ་སྙིང་རྗེ་མི་འདུག་གམ། དེ་ལྟར་མི་བྱེད་པར་རུ་སྡེ་བ་ཁ་འཆམ་གྲོས་
འགྲིག་ཞིག་ཡོང་རྒྱུ་ངའི་སྙིང་གི་རེ་བ་ཉག་གཅིག་ཡིན། ཁྱེད་ཚོ་ཚང་མའི་སེམས་ལ་
ཟུངས། ཕྱིན་ཆད་ཁྱེད་ཚོའི་སྡེ་བར་མི་ཐོག་ཏུ་ན་ཚ་མེད། ཕྱུགས་ཐོག་ལ་གྱོང་གུད་མེད།
རྒྱུ་འབྱོར་བ་མངའ་ཐང་སྟོབས་འབྱོར་གྱི་རི་རྒྱལ་ཡར་དར་ཡར་རྒྱས་ལ་སོང་། ལྷག་པར་
དུ་ཆུང་ཆུང་ཚོར་ཚེ་རིང་། བསམ་པའི་དོན་འགྲུབ། རུ་སྡེ་བ་ཡིན་ནའང་ལོ་རེ་ནས་ལོ་
རེར་ཇེ་ཕྱུག་ཇེ་དར་ལ་འགྲོ་བའི་སྨོན་ལམ་འདེབས།
ཁྱད་པར་དུ་ང་རང་ལ་དད་པ་དག་སྣང་ཆེ་བའི་ཤི་བོ་ཤི་མོ་མང་བོ་འཆི་བའི་སྐབས་
སུའང་ངའི་མིང་ནས་འབོད་ཅིང་། ང་ལ་གསོལ་བ་བཏབ། དེ་ལྟར་ཤི་སོང་བ་གང་མང་
མང་ཡོད། དེ་ཚོ་ཚང་མ་དེ་རིང་ཡོད་རྒྱུ་ན། ང་ཚོ་ཤི་གསོན་ཐམས་ཅད་ཁ་ངོ་ཞིག་ཐུག་རྒྱུ་
ན་ཁོ་ཚོ་དེ་རིང་ཇི་འདྲའི་དགའ་ཞིང་སྤྲོ་བ་ལ། ཡིན་ནའང་སྐྱེ་བ་སྔོན་བསགས་ཀྱི་ལ
343

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
རེད། ཁོང་ཚོར་ད་ཐེངས་སྐྱེ་བ་འདི་ལ་ཁ་ངོ་ཐུགས་རྒྱུ་མ་བྱུང་། ཡིན་ན་ཡང་ཁོ་ཚོའི་དད་
པ་དང་དག་སྣང་གི་སྟོབས་ཀྱིས་ཚེ་འདི་ནས་མ་ཐུག་ཀྱང་ཕྱི་མ་ནས་